open-index/open-wikipedia-markdown huggingface dataset:
Celebesinsininärhi

**Celebesinsininärhi** (*Coracias temminckii*) on sininärhien sukuun ja heimoon kuuluva lintulaji, joka esiintyy endeemisenä Indonesian pohjois- ja kaakkoisosissa. Lintu on saanut tieteellisen nimensä alankomaalaisen lintutieteilijän Coenraad Jacob Temminckin mukaan.

## Kuvaus
Celebesinsininärhi on 30–40 senttimetrin pituinen. Väritykseltään se on rinnasta, vatsasta ja päälaelta kirkkaan vaaleansininen.selkä ja suuri osa siipien peitinsulista ovat oliivinvihreät. Pää on silmien ympäriltä tumman sinivioletti ja muuttuu kohti siipien kiinnityskohtaa tumman oliivinvihreäksi. Pyrstö vaihtelee hehkuvan tumman sinivioletista lähes mustaan. Nokka on musta. Koiras ja naaras ovat samanväriset. Poikasilla väritys on vähemmän kirkas. Ne ovat rinnastaan siniselle häivähtävän ruskeita.

## Esiintyvyys
Celebesinsininärheä on esiintynyt Indonesiassa Sulawesissa ja joillakin sen lähisaarilla. Näitä ovat Pulau Manterawu, Pulau Bangka, Pulau Lembeh, Pulau Butung ja Pulau Muna. Celebesinsininärhi suosii vaihtelevaa, savannin kaltaista maastoa aina noin 1 000 metrin korkeudelle merenpinnasta. Sen sijaan laji ei viihdy tiheässä sademetsässä. Alavilla mailla se asuu sademetsien laitamilla, missä on korkeita (eläviä tai kuolleita) puita. Se viihtyy myös mangrovepuumetsissä, pensaikkoisilla seuduilla ja viljellyillä alueilla, joiden kylissä se usein voidaan nähdä istumassa sähköpylvään päässä tai yksittäisen puun oksalla.

Populaation kokoa ei ole laskettu, mutta mikään ei viittaa siihen, että laji olisi uhanalainen. Tämän takia celebesinsininärhi on määritelty IUCN uhanalaisuusluokituksessa *elinvoimaiseksi*.

## Lähteet
Hilja Aaltonen (kirjailija)

**Hilja Elisabet Aaltonen-Hallapää** (aik. *Helén*; 28. lokakuuta 1885 Ilmajoki – 26. joulukuuta 1965 Helsinki) oli suomalainen kirjailija. Hän julkaisi kirjoja nimillä **Hilja Aaltonen** ja **Hilja Aaltonen-Helén** sekä nimimerkillä **Hessa Alamäki**.

Hilja Aaltosen äiti oli ryijymestari Sanna Aaltonen ja veli kuvanveistäjä Pauli Aaltonen.

## Teoksia
Nimellä *Hilja Aaltonen*:
* *Syksyä* : runoja. Yrjö Weilin & Kumpp. oy, Helsinki 1912
* *Huomenkellot* : runoja. Kustannusliike Minerva, Helsinki 1917
* *Keltakukkia* : novelleja. Kustannus-Oy Ahjo, Kuopio 1918
* *Kaipuu : paimentytön tarina*. Rosma, Helsinki 1923
Nimellä *Hilja Aaltonen-Helén*:
* *Muuttolintu : runoja. Rosma, Helsinki 1926
Nimimerkillä *Hessa Alamäki*:
* *Könnim pirut ja Poika-Juusee : asioota Ilimajoelta''. Maikoon Äitee, Helsinki 1932

## Lähteet
*
Juho Salokannel

**Juho Salokannel** (9. helmikuuta 1877 Sortavala – 21. joulukuuta 1965 Helsinki) oli suomalainen runoilija.

## Teoksia
* *Tuhlaajapoika*. A. Niemi, Lahti 1943
* *Kevätkukkia : runoja nuorille lukijoille*. Tekijä, Helsinki 1947
* *Elämän kellot*. Tekijä, Helsinki 1948
* *Sydämen lauluja* : runoja. Tekijä, Helsinki 1952
* *Olen laulanut*. Tekijä, Helsinki 1960
* *Luojan lapsi*. Tekijä, Helsinki 1962
* *Suurin käsky*. Tekijä, Helsinki 1964

## Lähteet
*
Olga Danielsson

**Olga Exilia Danielsson** (7. syyskuuta 1889 Korppoo – 10. joulukuuta 1965 Korppoo) oli suomalainen ruotsin kielellä kirjoittanut runoilija.

## Teoksia
* *Enkel gammaldags poesi*. Karisto, Tavastehus 1922

## Lähteet
*
Å (täsmennyssivu)

**Å** tarkoittaa: 

*Å eli ruotsalainen O on suomalaisten ja ruotsalaisten aakkosten 27. kirjain.
**Å*, mittayksikkö ångströmin tunnus.

## Paikannimiä
*Å* tarkoittaa skandinaavisilla kielillä jokea.

**Norja**
*Å (Andøy), kylä Andøyn kunnassa, Nordlandin läänissä
*Å (Ibestad), kylä Ibestadin kunnassa, Tromsan läänissä
*Å (Lavangen), kylä Lavangenin kunnassa, Tromsan läänissä
*Å (Lyngdal), kylä Lyngdalin kunnassa, Länsi-Agderin läänissä
*Å (Meldal), kylä Meldalin kunnassa, Etelä-Trøndelagin läänissä
*Å, kylä Moskenesin kunnassa, Nordlandin läänissä
*Å (Tranøy), kylä Tranøyn kunnassa, Tromsan läänissä
*Å (Åfjord), kylä Åfjordin kunnassa, Etelä-Trøndelagin läänissä
*Åfjord, kunta Etelä-Trøndelagin läänissä (nimellä *Å* vuosina 1896–1963)

**Ruotsi**
*Å (Ruotsi), kylä Norrköpingin kunnassa

**Tanska**
*Å (Tanska), kylä Fyn-saaren etelärannalla
Hildur Forsman

**Hildur Nadine Forsman** (4. toukokuuta 1894 Helsinki – 6. huhtikuuta 1965 Helsinki) oli suomalainen ruotsin kielellä kirjoittanut runoilija.

Hildur Forsmanin vanhemmat olivat tehtailija Johan Valfrid Nyman ja Hedvig Nyman. Hän oli naimisissa kamreeri Onni Forsmanin kanssa.

Hildur Forsman toimi Helsingin kaupungin huoltolautakunnan kassanhoitajana.

## Teoksia
* *Rykande bränder* : dikter. Schildt, Helsingfors 1938

## Lähteet
* 
* Svenskt författarlexikon 1 1900-1940 (Projekt Runeberg)
Partioaitta

__NOTOC__
**Partioaitta Oy** on Suomessa toimiva kauppaketju, joka myy retkeilyyn ja ulkoiluun läheisesti liittyviä tuotteita ja välineitä. Vuodesta 2011 se on ollut osa ruotsalaislähtöistä pörssilistattua Fenix Outdoor -konsernia.

Partioaitan myymälöitä on 22, ja ne toimivat Lahdessa, Helsingissä, Espoossa, Vantaalla, Hämeenlinnassa, Lempäälässä, Tampereella, Turussa, Kuopiossa, Jyväskylässä, Oulussa, Vaasassa, Saariselällä, Lappeenrannassa sekä Rovaniemellä. Vuonna 2026 Partioaitta avaa myymälän Helsinki-Vantaan lentoasemalle. 

## Historia

Partioaitta aloitti toimintansa Suomen Partioliiton omistamana vuonna 1928. Ensimmäinen kaupparekisterimerkintä on tehty 3. helmikuuta 1939 nimellä *Partio- Aitta*, ja omistajana oli Suomen Partioliitto. Toiminta alkoi tarpeesta tuottaa partiolaisille partiovarusteita ja retkeilyvälineitä, joiden saatavuus oli tuohon aikaan heikko.

Partioaitta oli vuoteen 2011 partiolaisten omistuksessa, tosin järjestöjen ja eri liittojen nimet ja omistusosuudet vaihtuivat vuosien saatossa moneen kertaan. Partiotytöt perustivat oman kaupan 1950-luvulla. *Partiotyttöjen kauppa Oy* fuusioitui Partioaittaan 20. syyskuuta 1971.

1. toukokuuta 2009 Partioaitta fuusioitui Hämeen Partiokaupan kanssa, ja omistajiksi tulivat Pääkaupunkiseudun Partiosäätiö ja Hämeen Partiosäätiö.

15. toukokuuta 2011 Partioaitta myytiin Fenix Outdoor AB:lle, joka omistaa muun muassa Fjällräven AB:n, muita ulkoiluvälinevalmistajia ja noin 30 myymälästä koostuvan Naturkompaniet-kauppaketjun.

Partioaitalla on ollut oma ompelimo (valmistettu partiopuseroita, anorakkeja, telttoja jne.), se on myynyt telttaperävaunuja ja pienoissähkörautateitä sekä toiminut retkeilyvälineiden maahantuojana.

## Katso myös
* Partiokauppa
* Scandinavian Outdoor

## Lähteet
* Partioaittaopas, 2012, Yritysesittely

### Viitteet

## Aiheesta muualla
* PartioWiki
Numero 13 -luokka

**Numero 13 -luokan** piti olla keisarillisen Japanin laivaston neljän taisteluristeilijän muodostama alusluokka.
 
## Suunnittelu
Y. Hiragan vuoden 1921 suunnitelma perustui Amagi-luokan taisteluristeilijöihin ja Kii-luokan taistelulaivoihin, mutta luokan alusten kokoa ja suojaa oli kasvatettu vastaamaan uusia 18 tuuman pääaseita. Tykit eivät kuitenkaan olleet vielä valmiit, vaikkakin 19 tuuman tykkejä oli testattu jo vuosina 1916–1917 Kuressa. Alukset luokiteltiin ensin taisteluristeilijöiksi, mutta pian luokittelu muutettiin nopeiksi taistelulaivoiksi. Ensimmäisen aluksen köli piti laskea vuoden 1922 kesällä ja luokan piti valmistua vuoteen 1927 mennessä.

Alusten suunnittelutyö keskeytettiin 19. marraskuuta 1923 osana Washingtonin laivastosopimusta. Siitä huolimatta tilaukset oli jo jaettu telakoille:
*Numero 13, Yokosukan laivastontelakka
*Numero 14, Kuren laivastontelakka
*Numero 15, Mitsubishi, Nagasaki
*Numero 16, Kawasaki, Kōbe

## Lähteet
*

### Viitteet
Kotikulmilla

**Kotikulmilla** () on norjalainen television draamasarja. Sarja on Norjan yleisradioyhtiön NRK:n tuotantoa (NRK Drama). Sarjan ensiesitys oli NRK1-kanavalla 28. lokakuuta 2012. Sarjaa on tehty kaksi kahdeksan jakson tuotantokautta. Sarjan toinen tuotantokausi käynnistyy NRK1-kanavalla 24. helmikuuta 2013.
Suomessa Yle Fem on esittänyt ensimmäistä tuotantokautta tammikuusta 2013 lähtien. Yle Fem esitti ensimmäisen tuotantokauden viimeisen jakson 11. maaliskuuta 2013. Toinen tuotantokausi käynnistyy Yle Femillä syksyllä 2013.

Sarja seuraa kolmen sisarpuolen elämää pienessä norjalaisessa maalaiskunnassa. Annika-tyttären elämä muuttuu, kun hänen sairasvuoteella makaava countrytähti-isänsä paljastaa, että hänellä on kaksi muutakin tytärtä. Samassa kunnassa asuvat sisarpuolet eivät ole tienneet olevansa sukua. Annika on kotiäiti, Trine hiihdon maailmanmestari ja Oda on tehnyt maalaistalon töitä. Sisarpuolia esittävät Jannike Kruse, Kaia Varjord ja Heidi Ruud Ellingsen.

Sarja on kuvattu Øvre Eikerin kunnan Vestfossenin kylässä.

## Lähteet

## Aiheesta muualla
*Yle.fi: Kotikulmilla  – lähetystiedot ja jaksokuvaus
361 päivää helvetissä

**361 päivää helvetissä** on irakilaistoimittaja Hussein al-Maadidin (s. 1973) kirjoittama kirja. Yhdysvaltalaisjoukot pidättivät al-Maadidin marraskuussa 2003. Kirjassa hän kuvaa tietään läpi Bagdadin pidätyskeskuksien ja Abu Ghraibin vankilan. Al-Maadidi joutui pakenemaan Irakista vuonna 2007 sen jälkeen, kun Irakin poliisi ja amerikkalaisjoukkojen painostus tekivät elämästä mahdotonta. Nykyään hän asuu Suomessa vaimonsa ja kahden lapsensa kanssa.

## Katso myös
* Abu Ghraibin vankilan kidutusskandaali

## Lähteet
Kuuden miljoonan dollarin papukaija

**Kuuden miljoonan dollarin papukaija** on Sanoma Magazines Finlandin julkaiseman Ankalliskirjasto-sarjan vuonna 2009 ilmestynyt kymmenes ja viimeinen osa. Albumin kansialanimike on *[[Carl Barks]]in ennätyksellisimmät tarinat*.

## Tarinat

* Lumottu papukaija (1950)
* Maailman rikkain mies (1952)
* Nätti-Jussi (1959)
* Kullankaivajien kilpailu (1961)
* Kivettävä säde (1954)
* Roope-setä tahtoo muskottiteetä (1962)
* Kohtalokas väriaine (1957)
* Roope-setä ja kiukkuinen noita (1963)
* Notre Ankan huilunsoittaja (1965)

## Lähteet

## Aiheesta muualla
* Ville Salminen: Polli tahtoo millin! Kvaak.fi.
Castiel

**Castiel** on kuvitteellinen enkeli CW:n televisiosarjassa *[[Supernatural]]*. Häntä kutsutaan usein lempinimellä ”Cas”. Hahmoa näyttelee Misha Collins. 

Castiel tuo sarjan neljännen tuotantokauden alussa Dean Winchesterin sielun takaisin helvetistä, minkä jälkeen hän auttaa Deania ja tämän veljeä Samia taistelemaan lukuisia demoneita ja pahoja enkeleitä vastaan. Aluksi Castiel on täysin Taivaalle omistautunut ja melko tunteeton luonteeltaan, mutta jatkuva kanssakäyminen Deanin ja Samin kanssa sekä paljastus hänen enkelisisarustensa valehtelusta muuttavat hänet vähitellen inhimmillisemmäksi. Inhimillisyytensä ansiosta Castielille on kehittynyt vapaa tahto.

Koska Castiel ei enkelinä voi ilmestyä kuolevaisille ilman että nämä sokeutuvat, hän käyttää ihmisten kanssa oleskellessaan Jimmy Novak -nimisen miehen ruumista tämän suostumuksella (sekä lyhyesti myös tämän tyttären, Clairen).

## Aiheesta muualla
* Castiel Supernatural-wikissä
Kepler-37b

**Kepler-37b** on eksoplaneetta, joka löydettiin 20. helmikuuta 2013. Se kiertää keltaista G-tyypin pääsarjan tähteä Kepler-37 noin 215 valovuoden päässä Maasta, Lyyran tähdistön suunnalla. Planeetta on tällä hetkellä yksi pienimmistä tunnetuista eksoplaneetoista

## Ominaisuudet
Kepler-37 kiertää emotähteään 0,1 AU:n etäisyydellä, ja sen kiertoaika on noin 13 päivää. Kooltaan se on pienempi kuin aurinkokunnan pienin planeetta Merkurius ja vain hieman suurempi kuin Kuu (säde noin 0,303 Maan sädettä). Planeetan pintalämpötilan arvioidaan olevan noin 370 astetta, ja se lienee vedetön ja kaasukehätön.

## Kuvia

A Moon-size Line Up.jpg|Aurinkokunnan ja Kepler-37:n kohteita kokovertailussa. Kepler-37b on toinen vasemmalta.


## Lähteet
Kii-luokka

**Kii-luokan** () piti olla keisarillisen Japanin laivaston neljän nopean taistelulaivan muodostama alusluokka.
 
## Suunnittelu
Luokan alusten suunnittelussa voidaan havaita laivastoesikunnan päätös yhdistää taistelulaivojen ja taisteluristeilijöiden ominaisuudet. Luokka oli luokiteltu yksinkertaisesti nopeiksi taistelulaivoiksi. Luokan suunnitteli Y. Hiraga. Alukset perustuivat Amagi-luokan taisteluristeilijöihin kuitenkin hieman paksummalla panssarivyöllä ja kannella varustettuna. Kansi oli 4,675 eikä 3,75 tuumaa paksu. Kaksi ensimmäistä alusta tilattiin 12. lokakuuta 1921. Kaikki luokan alukset peruutettiin Washingtonin laivastosopimuksen nojalla.

## Alukset

## Lähteet
*

### Viitteet
Eskimohanhi

**Eskimohanhi** (*Anser rossii*) on pohjoisamerikkalainen hanhilaji.

## Tuntomerkit
Eskimohanhi on 53–66 senttimetriä pitkä. Se on väriltään valkoinen ja muistuttaa lumihanhea, mutta on tätä pienempi, lyhytkaulaisempi ja pyöreäpäisempi. Nokka on pieni ja lyhyt ja sen tyvellä on usein sinertävää sävyä. Lajista esiintyy myös harmaata värimuotoa, joka on hyvin harvinainen. 

## Levinneisyys
Eskimohanhia pesii Kanadassa ja Alaskassa. Talvehtimisalueet sijaitsevat etelämpänä Yhdysvalloissa ja Pohjois-Meksikossa. Laji on tavattu useissa Euroopan maissa yksittäin tai pareittain, usein valkoposkihanhien parvissa, mutta havaintoja pidetään yleensä tarhakarkulaisina. Eskimohanhesta on tehty havaintoja myös Suomessa. Kuopiossa havaittiin toukokuussa 2024 eskimohanhi, joka todettiin renkaan perusteella luonnonvaraisesti Atlantin yli harhautuneeksi. Kaikki muut Suomessa vuoden 2024 loppuun mennessä havaitut noin 11 yksilöä on tulkittu tarhakarkulaisiksi.

## Ravinto
Eskimohanhen ruokavalio koostuu pääosin kasvimateriaalista kuten suuresta osaa vuodesta vihreistä ruohoista ja saroista sekä syksymuuton aikaan villiruohojen siemistä ja viljasta.

## Lähteet
Sankhara

**Saṅkhāra** () tai **saṃskāra** () on buddhalainen käsite tai termi joka kuvaa näkyvämmin Buddhan opetusta. Sana tarkoittaa kokoonpantua ja kookoonpanijaa. 

Ensimmäisessä (passiivisessa) mielessä saṅkhāra tarkoittaa ehdonvaraista ilmiötä yleisesti ja erityisesti henkisiä taipumuksia. Näitä kutsutaan tahdonalaisiksi muodostelmiksi, koska ne syntyvät tahdonalaisuuden seurauksina ja ne ovat syitä tuleville tahdonalaisille teoille. 

Toisessa (aktiivisessa) merkityksessä, saṅkhāra viittaa mielen ja aivojen kykyyn (sankhara-khandha), liittää yhteen nämä muodostelmat.
Dodot

**Dodot** (Raphidae) on kyyhkylintujen heimo, johon kuuluivat sukupuuttoon kuolleet rodriguezindodo ja mauritiuksendodo.

## Lähteet
Kykkänen

**Kykkänen** on suomalainen sukunimi, joka on tai on ollut muun muassa seuraavilla henkilöillä:

* Anna-Katriina Kykkänen (s. 1993), näyttelijä ja äänikirjanlukija
* Julia Kykkänen (s. 1994), mäkihyppääjä, Kimmo Kykkäsen tytär
* Kimmo Kykkänen, mäkihyppyvalmentaja
* Seppo Kykkänen (s. 1958), kestävyysjuoksija
* Jussi Selo (ent. *Kykkänen*, s. 1985), laulaja, säveltäjä ja sanoittaja
Paul Bunyan

**Paul Bunyan** on pohjoisamerikkalaisen, etenkin yhdysvaltalaisen kansanperinteen myyttinen hahmo, jättimäinen ja työteliäs metsuri. Paul Bunyanin legenda syntyi luultavasti 1800-luvulla Wisconsinin metsuriyhteisöissä, ja hänestä tuli kirjoissa julkaistujen tarinakokoelmien myötä Yhdysvalloissa tunnettu hahmo 1920-lukuun mennessä. Paul Bunyanin legendaa ylläpidetään Yhdysvalloissa edelleen kirjoissa sekä patsain ja festivaalein. Hän edustaa amerikkalaisille ihannoitua menneisyyttä, ahkeruutta, isänmaallista voimaa ja miehekkyyttä.

## Legenda
Paul Bunyan oli legendan mukaan yli 210 senttimetriä pitkä, väkivahva ja kuuluvaääninen. Metsurina hän oli vertaansa vailla, ja hänen ansiokseen luettiin Pohjois-Dakotan metsien kaataminen ja Yläjärven kaivaminen. Bunyanin leirin kerrottiin olleen Big Onion River -joella, ja hänen sanottiin omistaneen jättimäisen sinisen härän, jolle annettiin jälkikäteen nimeksi ”Babe”.

Vanhat metsurit kertoivat savotoilla tarinoita Bunyanista usein improvisoiden ja liioittelussa toistensa kanssa kilpaillen, tai tulokkaiden herkkäuskoisuutta testatakseen. Ensimmäiset ajoitetut viittaukset Paul Bunyaniin ovat tiettävästi talvelta 1885–1886 Tomahawkin kaupungin pohjoispuolen savotoilta. 1900-luvun alkuun mennessä Bunyanin legenda oli jo tunnettu metsuriyhteisöissä kautta maan. Ensimmäinen sanomalehtimaininta hänestä on vuodelta 1904 *Duluth Evening Newsissä*, ja vuonna 1910 hänet mainittiin ensimmäisen kerran suurissa kansallisissa sanomalehdissä. Ensimmäiset Bunyania käsittelevät kirjat julkaistiin vuonna 1914, ja autenttisin tarinakokoelma hänestä julkaistiin *Transactions of the Wisconsin Academy of Arts, Sciences and Letters* -julkaisussa vuonna 1916. Vuosisadan puoliväliin mennessä Bunyanista oli tullut jo hyvin tunnettu hahmo, jota hyödynnettiin laajalti mainonnassa ja markkinoinnissa.

## Autenttisuus
Jotkut tutkijat ovat epäilleet Bunyan-tarinoiden autenttisuutta; esimerkiksi Carleton C. Adams esitti vuonna 1940, että todisteita ei juurikaan ole tarinoiden laajasta esiintymisestä metsurien keskuudessa ennen kuin ne painettiin. Suuri osa tarinoista onkin julkaistu Red River Lumber Company -puuyhtiön markkinointitarkoituksissa 1910- ja 1940-lukujen välillä. Vanhojen metsurien kertomusten mukaan itse hahmo oli kuitenkin olemassa metsurien kansanperinteessä jo 1800-luvulla. Suuri osa legendasta on silti mahdollisesti vasta 1900-luvun kirjoittajien keksimää.

## Lähteet
Rita Chikwelu

**Rita Chikwelu** (s. 6. maaliskuuta 1988 Asaba) on nigerialainen jalkapalloilija. Hän edustaa ruotsalaista Kristianstadia.

Chikwelu on aiemmin pelannut neljän kauden ajan Suomessa Pietarsaaren FC Unitedissa. Hän oli Naisten Liigan paras maalintekijä vuonna 2009. Kausina 2010–2016 hän edusti Ruotsissa Umeå IK:ta.

Nigerian naisten jalkapallomaajoukkueessa Chikwelu on esiintynyt yli 30 kertaa ja on edustanut maataan vuosien 2007, 2011 ja  2019 maailmanmestaruuskilpailuissa. Hän kuului Nigerian joukkueeseen myös vuoden 2008 Pekingin olympialaisissa.

## Lähteet
*Rita Chikwelun esittely Umeå IK:n sivuilla
*Rita Chikwelun tilastot FIFA:n sivuilla
Berndt Lagerstam

**Berndt Erik Lagerstam** () oli suomalainen taidemaalari ja piirustuksenopettaja.

Lagerstam tuli ylioppilaaksi 1889 ja valmistui arkkitehdiksi 1895. Hän opiskeli maalaustaidetta Académie Julianissa Pariisissa (1897) ja tanskalaisen Kristian Zahrtmannin johdolla Kööpenhaminassa (1898–1899). Sittemmin hän jatkoi taideopintojaan Firenzessä ja Roomassa (1900) sekä Saksassa ja Sveitsissä (1913). Hän suoritti käytännölliset kokeet kaunokirjoituksenopetuksen (1901) ja piirustuksen (1903) opettajatoimia varten ja hoiti piirustuksenopetusta useissa Helsingin kouluissa, kuten esimerkiksi Suomen taideyhdistyksen piirustuskoulussa 1904–1914 ja Teknillisessä korkeakoulussa 1903–1930. Lagerstam tuli aluksi tunnetuksi maisemamaalauksistaan, joissa hän esitti muun muassa Helsingin satamakuvia tunnelmallisessa ilta- ja yövalaistuksessa. Myöhemmin hän keskittyi muotokuvamaalaukseen ja sai suorittaakseen lukuisia virallisia mnotokuvatilauksia, joista mainittakoon monien yliopistonprofessorien, arkkipiispa Gustaf Johanssonin, pankinjohtaja Johannes Lundsonin ja arkkiatri Otto E. A. Hjeltin muotokuvat. Lisäksi hän maalasi paljon onnistuneita lapsikuvia ja teki ryhmä- ja sarjamaalauksia lauluveikoistaan Muntra Musikanterien kuorossa, jonka kunniajäsen hän oli. Lagerstamin töitä oli näytteillä kotimaan lisäksi Göteborgissa, Pietarissa, Berliinissä, Münchenissä ja Pariisissa, jossa hän Pariisin maailmannäyttelyssä vuonna 1900 sai kunniamaininnan.

Lagerstamin puoliso oli Hilda Augusta Ulrika Ahnger, heidän pojastaan Berndt Erik Johannes Lagerstamista (s. 1919) tuli keuhkosairauksiin erikoistunut lääkäri.

## Lähteet
Pirkanpalkonen

**Pirkanpalkonen** (*Oxyethira tamperensis*) on vesiperhosiin kuuluva hyönteinen, joka kuvattiin tieteelle uutena lajina Tampereen Hervannasta 25. heinäkuuta 1998 löydettyjen yksilöiden perusteella.

## Koko ja ulkonäkö
Pirkanpalkonen on pieni vesiperhonen, jonka siivet ovat tummanharmaat ja niissä on muutamia vaaleita täpliä. Tarkempi lajinmääritys perustuu anatomisten yksityiskohtien ja genitaalien tarkasteluun. Etusiiven pituus on 2,5 millimetriä.

## Levinneisyys
Laji tunnetaan ainoastaan Suomesta. Alkuperäisen löytöpaikan lisäksi laji on tavattu ainakin Pohjois-Pohjanmaalta.

## Elinympäristö ja elintavat
Lajin alkuperäinen löytöpaikka on Hupakankorven oja, jonka vesi on suolta laskeville ojille tyypillisesti sävyltään ruskeaa, mutta kirkasta. Ojassa on mutapohja ja turpeesta muodostuvat reunat sekä vesikasvillisuutta. Lajin elinpaikka on aurinkoinen, mutta tuulensuojainen ja sen ympäristössä kasvaa lehtipuita ja -pensaita. Ensimmäiset tunnetut yksilöt löydettiin iltapäivällä ojanreunan kasvillisuutta haavimalla.

## Lähteet

## Aiheesta muualla
* Hyönteiswiki
* ZipcodeZoo
Kati Närhi

**Kati Närhi** (s. 14. kesäkuuta 1973 Helsinki) on suomalainen kuvittaja ja sarjakuvapiirtäjä.

Närhi valmistui taiteen kandidaatiksi Taideteollisesta korkeakoulusta graafisen suunnittelun osastolta vuonna 2001, mitä ennen hän opiskeli kirjallisuustiedettä ja estetiikkaa Helsingin yliopistossa.

Närhin Agnes-trilogian albumit *Saniaislehdon salaisuudet* (2010), *Mustasuon mysteeri* (2012) ja *Seitsemäs vieras* (2015) olivat Sarjakuva-Finlandia-ehdokkaina, ja viimeinen osa voitti palkinnon. *Saniaislehdon salaisuudet* on käännetty saksaksi, ranskaksi ja italiaksi. *Seitsemäs vieras* on ilmestynyt myös tšekiksi. *Ei Mikään* -kuvakirja (2020) sai Merit-palkinnon kansainvälisessä 3x3 Mag Illustration Annual nro 16 Professional Show:ssa ja Kirjataiteen komitea valitsi teoksen vuoden kauneimpien kirjojen 2020 joukkoon.

*Kadoksissa* voitti lasten- ja nuortenkirjakuvituksen Rudolf Koivu -palkinnon 2023.

Närhi on myös kuvittanut muun muassa Paula Norosen *Yökoulu*-lastenkirjasarjaa ja Reetta Vehkalahden *Pipsa Kopperoisen tutkimuksia* -sarjaa.

## Tuotanto
* 
* 
* 
* 

;Agnes-trilogia
* 
* 
* 

;Lastenkirjat
* 
* 

## Lähteet

## Aiheesta muualla
* Kati Närhin verkkosivut
* Laine, Jukka: Töpselinokka ja humppaava mummo. Kvaak.fi 13.6.2010.
* Laine, Jukka: Töpselinokan ja salaisuuksien paluu. Kvaak.fi 17.9.2012.
* Voipio, Myry: Seitsemäs vieras. *Virikkeitä* 3/2015.
*Römpötti, Harri: Aikuisten kuvakirjassa ankeuden tuuli pyyhkii kaupungin yli kuin koronavirus. HS 30.5.2020
Carina Vogt

**Carina Vogt** (s. 5. helmikuuta 1992 Schwäbisch Gmünd) on saksalainen mäkihyppääjä, olympiavoittaja ja viisinkertainen maailmanmestari. Hänen seuransa on SC Degenfeld. 

Vogt saavutti nuorten MM-kilpailuissa hopeaa joukkuekilpailussa ja pronssia henkilökohtaisessa kilpailussa Erzurumissa 2012. Hän sijoittui viidenneksi 2013 MM-kilpailuissa. Sekajoukkuemäestä hän voitti pronssia Saksan joukkueen kanssa. Sotšin olympialaisissa 2014 hänestä tuli ensimmäinen naisten mäkihypyn olympiakultamitalisti voitettuaan normaalimäen ennen Daniela Iraschko-Stolzia. Falunin MM-kilpailuissa 2015 hän voitti kultaa sekä normaalimäessä että sekajoukkuekisassa. Lahdessa 2017 hän uusi normaalimäen ja sekajoukkuekilpailun maailmanmestaruutensa. Pyeongchangin olympialaisissa 2018 hän sijoittui viidenneksi. Seefeldin MM-kilpailuissa 2019 Vogt oli mukana voittamassa historian ensimmäistä naisten joukkuemäkeä. Normaalimäessä hän oli kymmenes.

Vogt hyppäsi maailmancupissa palkintopallille ensimmäisen kerran 9. helmikuuta 2013 sijoituttuaan kolmanneksi Japanin Zaōssa. Maailmancupin kokonaiskilpailussa hän sijoittui seitsemänneksi. Seuraavalla kaudella hän oli toinen Tšaikovskin molemmissa kilpailuissa, Sapporossa ja Zaōn jälkimmäisessä kilpailussa sekä kolmas Hinterzartenissa, Zaōn ensimmäisessä kilpailussa ja Planican molemmissa kilpailuissa. Maailmancupin kokonaiskilpailussa hän sijoittui toiseksi. Tammikuussa 2015 hän oli toinen Sapporon jälkimmäisessä osakilpailussa. Ensimmäisen osakilpailuvoittonsa hän saavutti viikkoa myöhemmin Zaōssa. Oberstdorfin molemmissa kilpailuissa sekä Hinzenbachin ensimmäisessä osakilpailussa hän oli toinen ja voitti Hinzenbachin jälkimmäisen kilpailun. Maailmancupin kokonaiskilpailussa hän oli kolmas. Helmikuussa 2017 hän oli Hinzenbachin kilpailuissa kolmas ja toinen sekä Ljubnossa kerran toinen. Maailmancupin kokonaiskilpailussa hän sijoittui viidenneksi. Joulukuussa 2017 hän oli Lillehammerissa kolmas. Maaliskuussa 2018 hän oli Râşnovissa kolmas. Kauden 2017–2018 kokonaispisteissä hän sijoittui kuudenneksi. Kaudella 2018–2019 hän oli kolmas Zaōssa ja toinen Râșnovissa. Maailmancupin kokonaiskilpailussa hän sijoittui yhdeksänneksi.

## Maailmancupin osakilpailuvoitot

## Lähteet

## Aiheesta muualla

* Carina Vogt Bio, Stats, and Results | Olympics at Sports-Reference.com
Anniina Äijänen

**Maria Anniina Äijänen** (s. 1. lokakuuta 1995 Tampere) on suomalainen koripalloilija. Isona laitahyökkääjänä tai sentterinä pelaava Äijänen on Tampereen Pyrinnön kasvatti. Hän on pelannut myös Suomen naisten maajoukkueessa.

## Pelaajaura

Äijänen pelasi kasvattajaseurassaan Tampereen Pyrinnössä I-divisioonaa vuosina 2010–2012, kunnes siirtyi kesken kauden 2012–2013 SM-sarjassa pelanneeseen BC Nokiaan kovemman harjoitusvastuksen perässä. SM-sarjatasolla Äijäsen yhden ottelun piste-ennätys on 19. tammikuuta 2013 ToPo:a vastaan tehdyt 20 pistettä. Syksyllä 2013 Äijänen siirtyi Korisliiga-joukkue Forssan Alkuun.

Huhtikuussa 2014 Äijänen siirtyi Yhdysvaltoihin Xavierin yliopistoon, jossa aikaisemmin pelasivat muun muassa Taru Tuukkanen ja Reetta Piipari. Äijäsen ensimmäinen yliopistokausi päättyi WBI-kutsuturnauksen toiselle kierrokselle.

Neljän yliopistokauden jälkeen Äijänen siirtyi Espanjaan. Kaudella 2018–2019 hän edusti Sedis Bàsquetia, joka ylsi Espanjan liigassa välieriin. Seuraavalla kaudella hän edusti toisella sarjatasolla Universitario de Ferrolia. Kaudella 2020–2021 Ferrol voitti kaikki ottelunsa ja nousi pääsarjaan.

### Maajoukkue

Äijänen valittiin ensimmäisen kerran Suomen maajoukkueeseen huhtikuun lopulla 2013. Hänet valittiin maajoukkuerinkiin myös vuosina 2015 ja 2016.

Äijänen pelasi myös Suomen B-nuorten maajoukkueessa 50 ja A-nuorten maajoukkueessa 34 ottelussa.

## Pelityyli ja ominaisuudet

Suomen naisten maajoukkueen päävalmentaja Pekka Salminen kuvaili 189-senttistä Äijästä kesällä 2016 "aidoksi nelospaikan pelaajaksi".

## Lähteet
* Anniina Äijänen Suomen Koripalloliitto
* Maajoukkuetilastot Suomen Koripalloliitto
* Anniina Äijänen Bio  Xavier Mestketeers Official Athletic Site 

### Viitteet
Elisa Runsas

**Elisa Johanna Runsas** (s. 24. joulukuuta 1994 Ylöjärvi) on suomalainen koripalloilija. Laiturina pelaava Runsas on Tampereen Pyrinnön kasvatti.

Runsas pelasi kasvattajaseurassaan Tampereen Pyrinnössä I-divisioonaa vuosina 2010–2012, kunnes siirtyi kaudeksi 2012–2013 SM-sarjassa pelanneeseen BC Nokiaan ja seuraavaksi kaudeksi Forssan Alkuun. Hän on pelannut myös Suomen B-nuorten maajoukkueessa 23 ja A-nuorten maajoukkueessa 37 ottelussa.

## Lähteet
* Elisa Runsas  baskethotel.com
* Profiili eurobasket.com 

### Viitteet
Ranulph Fiennes

**Ranulph Fiennes** (s. 7. maaliskuuta 1944) on brittiläinen tutkimusmatkailija ja seikkailija. Hän on syntynyt Britanniassa, mutta viettänyt lapsuutensa Etelä-Afrikassa. Vuonna 1965 hän liittyi Britannian armeijan erikoisjoukkoihin, joissa hän taisteli Omanissa olleita terroristeja vastaan.

## Seikkailut
Fiennesillä on useita ennätyksiä tutkimusmatkailijana. Hän on muun muassa ollut ensimmäinen ihminen joka on käynyt molemmilla navoilla, kulkenut ensimmäisenä maapallon ympäri molempien napojen kautta ja ylittänyt Etelämantereen ilman ulkopuolista apua.

### Seitsemän maratonia
Vuonna 2003 hän juoksi seitsemän maratonia seitsemällä mantereella seitsemänä peräkkäisenä päivänä. Tämä tapahtui vain kolme ja puoli kuukautta ohitusleikkauksen vaatineen sydänkohtauksen jälkeen.

### Etelämantereen ylittäminen talvella 2013
Vuonna 2013 hän aikoi ensimmäisenä ihmisenä ylittää Etelämantereen talvella. Matkan pituus on 4&nbsp;000 kilometriä ja lämpötila saattaa olla alimmillaan jopa −90&nbsp;°C. Matka lähtee Novolazareskajan tutkimusasemalta 21. maaliskuuta 2013. Sieltä hänen viisihenkinen motorisoitu ja viimeisintä teknologiaa käyttävä retkikuntansa kulkevat etelänavan kautta Scottin asemalle Rossininmeren rannalle. Scottin asemalle he saapuvat syyskuussa 2013 mutta he joutuvat odottamaan siellä vielä tammikuuhun 2014 saakka, ennen kuin heidät voidaan noutaa sieltä pois. 

## Lähteet
Arvo Saloranta

**Arvo Ensio Saloranta** (26. joulukuuta 1895 Renko – 3. huhtikuuta 1976 Helsinki) oli suomalainen asesuunnittelija ja kenraalimajuri. Hän on tunnettu Lahti-Saloranta M/26 -pikakiväärin kehittämisestä yhdessä aseteknikko Aimo Lahden kanssa. Hän toimi puolustusvoimien asesuunnittelun ja taisteluvälineiden kehittämisen tehtävissä ja kehitti myös useita miinoja ja sytyttimiä.

Saloranta suoritti Sotakorkeakoulun Tanskassa 1923 ja teki 1920-luvun alussa muutoinkin opintomatkoja. 1925–1927 hän toimi puolustusministeriön taisteluosaston päällikkönä ja 1927–1929 valtion kivääritehtaan johtajana. Aseseppäkoulussa hän työskenteli 1929–1938. Sodan aikana hän toimi puolustusministeriön asesuunnittelun toimistopäällikkönä. Pääesikunnan taisteluvälineosaston päällikkönä Saloranta toimi 1947–1953 ja vuodesta 1953 eteenpäin taisteluvälinepäällikkönä. 

Ylennykset: vänrikki 1919, luutnantti 1920, kapteeni 1924, majuri 1928, everstiluutnantti 1939, eversti 1941, kenraalimajuri 1953.

## Lähteet
Mari Koski

**Mari Koski** (s. 1982) on suomalainen runoilija ja suomentaja. Kosken esikoiskokoelma *Sch* ilmestyi vuonna 2011.

## Teokset

* 
* *Kuninkaan omakuva*.  ntamo, 2015. 

### Runoja kokoomateoksissa

* 
* 
* 

## Suomennokset

* 

## Aiheesta muualla

* Poesian kirjailijaesittely
* Tuli&Savu
* kiiltomato.net
* Jäljen ääni -blogi
* ntamon esittely
Kauko Pöyhönen

**Kauko Ilmari Pöyhönen** (3. maaliskuuta 1918 Pietari, Neuvosto-Venäjä – 22. huhtikuuta 1970 Bardu, Norja) oli suomalainen kenraaliluutnantti. Hän toimi puolustusministeriön kansliapäällikkönä 23.4.1968–22.4.1970.  

## Kuolema
Pöyhönen osallistui huhtikuun loppupuolella 1970 Pohjois-Norjassa pidettyyn Pohjoismaiden puolustusministereiden kokoukseen ministeri Sulo Suorttasen seurassa. Huhtikuun 22. päivänä kokousvieraille järjestettiin Bardussa Sørskogenin ampumakenttäalueella taistelunäytös. Näytöksen päätyttyä vieraita saapui noutamaan kolme Norjan ilmavoimien Bell UH-1B -helikopteria, jotka odottivat matkustajiaan moottorit käyden. Keskimmäiseen helikopteriin suuntaavien vieraiden oli tarkoitus mennä sisään helikopterin vasemmasta ovesta, mutta Pöyhönen päätti kiertää helikopterin pyrstöpuomin ja yrittää sisään oikeanpuoleisesta ovesta. Ovi oli kuitenkin lukittu. Tällöin Pöyhönen kääntyi kannoillaan ja ehti ottaa muutaman askeleen kiertääkseen helikopterin uudestaan, mutta samassa hän törmäsi helikopterin pyörivään pyrstöroottoriin. Pyörivä roottori silpoi pahoin Pöyhösen pään ja olkapään, eikä paikalle nopeasti saatu sotilaslääkäri voinut tehdä muuta kuin todeta hänet kuolleeksi. Hänen ruumiinsa lennätettiin ensin Tromssan sotilassairaalaan Setermoeniin ja seuraavana päivänä 23.4.1970 Suomeen. Pöyhönen haudattiin 29.4.1970. Hänen hautansa on Helsingin Hietaniemen hautausmaalla lähellä sankariaukiota.

Ensimmäinen Suomessa valmistettu S J35 Draken -hävittäjä nimettiin vuonna 1974 ”Kakeksi” Pöyhösen lempinimen mukaan.

## Sotilasuran yhteenveto

**Ylennykset**
* Reservivänrikki: 29.9.1939
* Vänrikki: 31.12.1939
* Luutnantti: 23.1.1941
* Kapteeni: 1.12.1942
* Majuri: 18.7.1944
* Everstiluutnantti: 6.10.1954
* Eversti: 13.4.1959
* Kenraalimajuri: 4.6.1966
* Kenraaliluutnantti: 4.6.1968

## Lähteet
Mindanaon autonominen muslimialue

**Mindanaon autonominen muslimialue** (*Autonomous Region in Muslim Mindanao*, ARMM) oli Mindanaon saariryhmässä sijaitseva Filippiinien hallintoalue vuosina 1989–2019. Alue jakautui viiteen provinssiin: Basilan (paitsi Isabela City), Lanao del Sur, Maguindanao, Sulu ja Tawi-Tawi. Alueen väkiluku vuoden 2010 väestönlaskennassa oli 3&nbsp;256&nbsp;140.

Tammikuussa 2019 perustettu Bangsamoron autonominen Mindanaon muslimialue (BARMM; ; ; ) korvasi ARMM:n suurimmalta osaltaan. Sulun provinssin enemmistö kuitenkin vastusti liittymistä BARMM:ään. Syyskuussa 2024 Filippiinien korkein oikeus vahvisti, ettei Sulu ole laillisesti BARMM:n osa. Sulusta tuli osa Zamboangan niemimaan aluetta (alue IX). 

## Lähteet

## Aiheesta muualla

* Alueen verkkosivu
Pentti Myyryläinen

**Pentti Kalervo Myyryläinen** (11. huhtikuuta 1920 Helsinki – 27. marraskuuta 2008 Helsinki) oli suomalainen viestiaselajin insinöörikenraalimajuri.

Myyrylänen kirjoitti ylioppilaaksi vuonna 1939 ja kävi kadettikoulun osissa 1941 ja 1945. Hän osallistui jatkosotaan lähetti- ja viestiupseerina. Sodan jälkeen hän kävi Sotakorkeakoulun vuonna 1953 ja valmistui myös diplomi-insinööriksi 1960. Hän työskenteli kouluttajana Merisotakoulussa 1944–1950. Pääesikunnassa hän toimi toimistoupseerina, toimistopäällikkönä ja osastonpäällikkönä 1953–1967. Hän oli Viestirykmentin komentajana 1967–1968 ja Pääesikunnan viestitarkastajana 1968–1974. Myyryläinen oli puolustusvoimien pääinsinööri vuosina 1974–1980.

Ylennykset: luutnantti 1942, kapteeni 1946, majuri 1957, everstiluutnantti 1963, eversti 1966, insinöörikenraalimajuri 1974. 

## Lähteet
Jukka Pajula

**Jukka Jalmari Pajula** (28. tammikuuta 1921 Taivassalo – 29. huhtikuuta 1991 Hämeenlinna) oli suomalainen kenraaliluutnantti.

Pajula kävi Kadettikoulun sodan aikana 1943 sekä Sotakorkeakoulun 1952 ja valtakunnallisen maanpuolustuskurssin 1963 (ye-upseeri 1963). Jatkosodassa Pajula toimi JR 1:ssä joukkueenjohtajana ja komppanianpäällikkönä. 1944–1945 hän työskenteli opetusupseerina RUK:ssa. Pääesikunnan komento-osaston toimistoupseerina hän oli 1945–1948. Komppanianpäällikönä hän oli JR 5:ssä 1949. Sotakorkeakoulussa Pajula toimi adjutantti 1949–1950. Etelä-Uudenmaan sotilaspiirin esikunnassa hän oli toimistoupseerina 1953 ja toimistopäällikkönä 1958–1959. Pääesikunnan järjestelyosaston toimistoesiupseerina hän toimi 1954–1958 sekä 1959–1962. Sotakorkeakoulussa Pajula opetti strategiaa 1962–1964. Savon prikaatissa hän toimi esikuntapäällikkönä ja pataljoonan komentajana 1964–1967. Uudenmaan jääkäripataljoonaa hän komensi 1967–1968. Pääesikunnan jalkaväkitoimiston toimistopäällikkönä hän oli 1968–1970. Jalkaväen tarkastajana hän toimi 1974–1976. Etelä-Suomen sotilaslääniä hän komensi vuosina 1976–1981, kunnes jäi eläkkeelle.

Pajula herätti huomiota 1980-luvun alussa kutsuessaan siviilipalvelusmiehiä ”rintamakarkureiksi” ja ”yhteiskunnan siivelläeläjiksi”.

Ylennykset: vänrikki 1941, luutnantti 1942, kapteeni 1947, majuri 1958, everstiluutnantti 1964, eversti 1971, kenraalimajuri 1973, kenraaliluutnantti 1977.

## Lähteet
Felicia Schroeder

**Felicia Schroeder** (s. 2. joulukuuta 1986 Cincinnati ) on yhdysvaltalainen jalkapalloilija. Hän on viimeksi edustanut ruotsalaista Kvarnsvedens IK:a maan toiseksi korkeimmalla sarjatasolla 1 divisioonassa.   

Vuonna 2011 Schroeder pelasi Suomessa Åland Unitedin joukkueessa ja oli Naisten Liigan paras maalintekijä 23 maalilla. Aikaisemmin hän on esiintynyt Yhdysvaltojen yliopistosarjoissa. Kauden 2012 päätteeksi Schroeder lopetti uransa huipputasolla ja palasi kotimaahansa valmennustehtäviin Teksasin A&M yliopistoon.

Felicia Schroeder on ollut syntymästään asti kuuro. Hän oli mukana Yhdysvaltojen kuurojen naisten jalkapallomaajoukkueessa, joka voitti kultaa Deaflympics-kisoissa 2007 sekä kuurojen maailmanmestaruuden Ankarassa vuonna 2011.

## Lähteet
Erkki Laatikainen (sotilas)

**Erkki Antero Laatikainen** (28. huhtikuuta 1928 Helsinki – 20. toukokuuta 2016 Kerava) oli suomalainen kenraaliluutnantti. Hän oli jalkaväenkenraali Taavetti Laatikaisen poika. 

Laatikainen suoritti aktiiviupseerin tutkinnon 1950, ylemmän päällystön kurssin 1973 ja valtakunnallisen maanpuolustuskurssin 1976. Hän työskenteli Porin prikaatissa opetusupseerina ja komppanianpäällikkönä 1950–1958. Hän opetti Kadettikoulussa 1960–1964. Pohjois-Suomen prikaatissa hän oli koulutus- ja järjestelytoiminnan päällikkö sekä aliupseerikoulun johtaja 1964–1966. Pääesikunnassa Laatikainen toimi toimisto- ja osastopäällikkönä 1966–1977 järjestelyosastolla. Hän toimi Pohjois-Suomen sotilasläänissä esikuntapäällikkönä vuodesta 1977 alkaen ja myöhemmin sotilasläänin komentajana eläkkeelle jäämiseen vuoteen 1986 saakka.

Ylennykset: vänrikki 1949, luutnantti 1951, majuri 1964, everstiluutnantti 1970, eversti 1975, kenraalimajuri 1980, kenraaliluutnantti 1986.

## Lähteet
Tauno Kopra

**Tauno Toivo Kopra** (11. toukokuuta 1906 Hiitola – 13. toukokuuta 1995 Hämeenlinna) oli suomalainen kenraaliluutnantti.

Kopra kävi Kadettikoulun 1928–1930 sekä Sotakorkeakoulun 1946–1947 (ye-upseeri 1948). Hän työskenteli nuorempana upseerina ja komppanianpäällikkönä Polkupyöräpataljoona 1:ssä (PPP 1) 1930–1939. Jatkosodassa Kopra toimi 12. divisioonan esikuntapäällikkönä 1941. Vuosina 1942–1944 hän toimi 3. prikaatin esikuntapäällikkönä ja pataljoonankomentajana. Sodan jälkeen 1945–1946 Kopra toimi 3. divisioonan esikuntapäällikkönä ja armeijakunnan esikunnassa toimistopäällikkönä. Yleisesikunnassa toimistoesiupseerina hän oli 1947–1948. Taistelukoulussa hän opetti 1948–1949. Pataljoonan komentajana Reserviupseerikoulussa hän toimi 1949–1953. Panssariprikaatin esikuntapäällikkönä Kopra työskenteli 1953–1956. Vuodet 1956–1957 hän komensi Panssarirykmenttiä. Komentajana hän toimi 1957–1959 Karjalan Prikaatissa ja 1959–1960 Panssariprikaatissa. Sotakorkeakoulun johtajana hän toimi 1960–1961. 1. divisioonaa Kopra komensi 1961–1966. 

Ylennykset: vänrikki 1930, luutnantti 1932, kapteeni 1939, majuri 1941, everstiluutnantti 1948, eversti 1956, kenraalimajuri 1959, kenraaliluutnantti 1961.

Kopran poika on kenraaliluutnantti Matti Kopra.

## Lähteet
Manya Makoski

**Manya Makoski** (s. 18. huhtikuuta 1984 Bridgeport) on yhdysvaltalainen jalkapalloilija. Hän edustaa National Women's Soccer League -sarjassa pelaavaa Sky Blue FC -seuraa. 

Makoski on pelannut urallaan useissa eri amerikkalaisjoukkueissa sekä yhden kauden Islannin ja Suomen pääsarjoissa. Vuonna 2012 hän edusti Naisten Liigassa pelaavaa Åland Unitedia ja oli sarjan paras maalintekijä 31:llä osumalla. Hänet valittiin myös Naisten Liigan vuoden pelaajaksi. Makoski on pelannut useissa ikäkausimaajoukkueissa ja voittanut muun muassa alle 19-vuotiaiden maailmanmestaruuden vuonna 2002.

## Lähteet
*Connect World Football 

### Viitteet
Ansar Dine

**Ansar Dine** (, ’uskon puolustajat’) oli Pohjois-Malissa vaikuttanut islamistinen militanttijärjestö, joka on keskeinen osapuoli Malin sisällissodassa. Toimintansa se aloitti maaliskuussa 2012. Järjestön tärkeimpänä tavoitteena on ylttää koko Maliin šariaan pohjautuva islamilainen hallinto. Siitä huolimatta, että järjestön tavoitteet ovat alueellisia ja paikallisia, järjestö liittoutui keväällä 2012 Malin sotilasvallankaappauksen myötä Islamilaisen Maghrebin Al-Qaidan (AQIM) kanssa.. AQIM-kontaktit toivat Pohjois-Maliin kansainvälisiä jihadisteja, jotka ovat yleensä arabeja, AQIM:in tapauksessa erityisesti algerialaisia, kun taas Ansar Dine on ollut lähinnä tuaregien ja muutamien Malin arabien järjestö. Ryhmän jäsenten on raportoitu tulevan, Malista, Algeriasta ja Nigeriasta. Ansar Dinen puhemiehenä huhtikuusta 2012 lähtien toimineesta Omar Ould Hamahasta tuli AQIM-yhteyksistä tunnetuin Länsi-Afrikan ykseyden ja jihadin liikkeen (MOJWA) sotilaallinen johtaja elokuussa 2012.

Itseään Azawadin islamilaiseksi liikkeeksi kutsuva fraktio irrottautui Ansar Dinestä 24. tammikuuta 2013. Tammikuussa 2013 järjestön johtajana toimi tuaregi Alghabass Ag Intalla.

Järjestö vahvistui, kun Gaddafin puolella palkkasotilaina taistelleet tuaregit palasivat asesaaleineen kotimaahansa Azawadiin eli Pohjois-Maliin. Ensiksi se liittoutui keväällä 2012 tuaregien vapautusliikkeen MLNA:n kanssa hyökätessään sotilasvallankaappauksen heikentämän Malin eteläosiin. Tämän jälkeen islamistit kukistivat MLNA:n ja sen perustaman Azawadin valtion kesän 2012 aikana. Tämän jälkeen Pohjois-Malia alistettiin islamilaisen hallinnon alaisuuteen ja myös AQIM-joukot toimivat alueella. Tammikuussa 2013 Ranska teki Maliin sotilaallisen intervention ja hyökkäsi yhdessä Malin asevoimien kanssa islamisteja vastaan vallaten maan pohjoisosan uudelleen. Ansar Dinen ja AQIM:in yksittäiset osastot jatkoivat edelleen vastarintaa Pohjois-Malin kaupungeissa.

Maaliskuussa 2017 neljä al-Qaidaan liitoksissa ollutta ryhmää, al-Murabitoun, Ansar Dine, Macinan vapautusrintama ja Islamilaisen Maghrebin al-Qaida liittyivät yhdeksi järjestöksi nimellä Jamaat Nusrat al-Islam wal-Muslimin eli JNIM.

Ansar Dinen perusti ja ennen tammikuuta 2013 myös johti Saudi-Arabiassa malilaisena diplomaattina toiminut ja 1990-luvun alussa tuaregikapinajohtajana toiminut Ijad ag Ghali, jonka serkku Hamada Ag Hama johtaa pientä AQIM-osastoa.

## Lähteet
Gabriel Cronstedt

**Gabriel Cronstedt** (1897 Helsinki – 28. toukokuuta 1921 Tukholma, Ruotsi) oli ruotsalainen paroni ja upseeri, joka osallistui vapaaehtoisena Suomen sisällissotaan valkoisissa joukoissa.

Gabriel Cronstedt oli pankinjohtajan Gabriel Cronstedtin poika, joka aikoinaan muutti Tukholmaan Venäjän vallan otteen Suomesta tiukentuessa. Cronstedt valmistui vänrikiksi Svea livgardetissa. Suomen sisällissodan puhjettua hän ilmoittautui Mannerheimin armeijan vapaaehtoiseksi. Hän toimi tämän jälkeen Savon ryhmässä Ernst Löfströmin alaisena, ja otti osaa Varkauden valtaamiseen helmikuussa 1918.

Maaliskuun alussa 1918 luutnantti Cronstedt komensi pataljoonaa, joka eteni Mäntyharjun rintamalla Hillosensalmelle katkaistakseen Mouhun taistelusta perääntyvien punaisten pakotien. Punaisten tykillä varustettu panssarijuna kuitenkin ajoi Cronstedtin miehet sekasortoiseen pakoon, jonka yhteydessä Hillosensalmen sillan räjäyttämiseen tarkoitettu räjähdysainelasti räjähti Paljakanlahden jäällä surmaten osan miehistä ja kuljetushevosista. Valkoiset menettivät epäonnisen retken yhteydessä yhteensä 48 miestä ja 19 jäi vangiksi. Viipurin valtauksen aikana Cronstedt johti Allan Wingen pataljoonaa.

Cronstedt palasi Ruotsiin, jossa hän kuoli vahingonlaukauksen seurauksena Järvafältenillä Tukholmassa.

Lähes kaikissa vuoden 1918 sotaan liittyneissä suomalaisten valkoisten kuvauksissa Cronstedtia on luonnehdittu käytökseltään sietämättömän kopeaksi ja mahtailevaksi, ja hänen arveltiin ylenkatsoneen suomalaisia sotilaita.

## Lähteet
* *Suomen vapaussota 1918. Kartasto ja tutkimusopas*. Toim: Juhana Aunesluoma & Martti Häikiö. Porvoo 1995
* Biografica: biphome.spray.se

### Viitteet
Man-Pupu-njor

**Man-Pupu-njor** (mansiksi Мань-Пупу-нёр, *Man-Pupu-njor* ja , sekä ) on Uralvuoriston tunnetuimpiin nähtävyyksiin kuuluva vuorеnselänne. Se sijaitsee Venäjän Komin tasavallassa Troitsko-Petšorskin piirin itäosissa Petšorajoen alkulähteen luoteispuolella. Vuori merkittiin venäläiselle kartalle ensi kerran vuonna 1846 nimellä Bolvanoiz (г. Болваноиз). Tämä Petšora–Ilytšin luonnonpuistossa sijaitseva vuorenselänne on kuuluisa ennen kaikkea sen "seitsemästä vahvasta miehestään" eli seitsemästä noin 30–42 metriä korkeasta, pystyssä seisovasta, tuulta ja tuiskua uhmaavasta kalliopaadestaan. Vuorenselänteeseen liittyy paljon erilaisia kertomuksia. Paikka oli ainakin aiemmin manseille pyhä.

Man-Pupu-njorin selänteen korkein huippu on 840 metriä merenpintatason yläpuolella. Kalliopaadet sijaitsevat runsas kolme kilometriä tästä pohjoisluoteeseen noin 770 metrin korkeudella. Vuoren nimi tarkoittaa sekä mansin että komin kielellä pientä idolien vuorta (mansin Мань= pieni, Пупу= idoli tai hahmo, нёр= vuori). Nimitykseltään läheinen suurta idolien vuorta tarkoittava vuori sijaitsee muutama kilometri Man-Pupu-njorin vuorenselänteen lounaispuolella ja sen huippu kohoaa noin 100 metriä korkeammalla (mansiksi Яны-пупу-нёр,  ).

Man-Pupu-njor ja sen suuret kalliopaadet kohosivat 5. sijalle valittaessa vuonna 2008 Venäjän seitsemää ihmettä. Paikka tuli samalla paljon aiempaa tunnetummaksi. Nähtävyys sijaitsee erämaassa usean päivän vaellusmatkan päässä lähimmästä asutuksesta ja vaativa vaelluskohde jalkaisin tai hiihtäen saapuvalle. Vuoden 2008 valinnan jälkeen virinneen suosion seurauksena vuorenselänteen tavoitettavuutta vaeltaen on kuitenkin jo kehitetty jonkun verran aiemmasta. Tutkijoille ja turistiryhmille järjestetään kuljetuksia myös helikopterilla.

## Kuvia

Russian stamp no 1497.jpg|Venäläinen Man-Pupu-njoria esittävä postimerkki vuodelta 2011.
Человек и великан.jpg|Man-Pupu-njorin koko verrattuna ihmiseen.
Снежные исполины.jpg|Man-Pupu-njor talvella.
Плато Маньпупунер.jpg|Ilmasta
Мань-Пупу-Нёр.jpg|Man-Pupu-njor ja ympäristö.
Снежный Великан.jpg|


## Lähteet

## Aiheesta muualla

* Photo album: Wonder of Russia. Manpupuner Weathering Columns   (rkomi.ru)
* Seven Gigantic Rock Figures Rising from Beneath the Urals  (environmentalgraffiti.com)
* Petšora–Ilytšin luonnonpuiston kotisivut  ,  (pechora-reserve.ru)
* Alueesta piirretty kartta  (tomovl.ru)
* Eräs matkakuvaus
Waiting for a Miracle

**Waiting for a Miracle** on englantilaisen The Comsat Angels -yhtyeen vuonna 1980 ilmestynyt studioalbumi. Tuottajat ovat esittävä yhtye ja Pete Wilson. Levy-yhtiö on Polydor Records.

## Kappaleet
Kaikki kappaleet ovat The Comsat Angels -yhtyeen tekemiä. Kappaleista vastaa Copyright Control.

; Sivu 1
# Missing in Action
# "Baby" (tai Baby)
# Independence Day
# Waiting for a Miracle
# Total War

; Sivu 2
# On the Beach
# Monkey Pilot
# Real Story
# Map of the World
# Postcard

## Kokoonpano
* Mic Glaisher – rummut
* Stephen Fellows – kitara, laulu
* Kevin Bacon  – bassokitara
* Andy Peake – kosketinsoittimet, laulu

Yhtyeen managerina on toiminut Frank Silver yhtiöstä Swingbest Ltd.

## Tuotantotiedot
* Vuosi: 1980 
* Tuottajat: The Comsat Angels ja Pete Wilson
* Levy-yhtiö: Polydor Records
* Levykannen suunnittelu: The Comsat Angels / Alwyn Clayden
* Valokuvat: Martyn Goddard

LP-levyjä on valmistanut ja jaellut Englannissa Polydor Ltd. (U.K.), 17–19 Stratford Place, London W1N 0BL.  

## Arviot
* Allmusic: 
* Stylus Magazine: A

## Lähteet
* The Comsat Angels LP *Waiting for a Miracle* (Polydor Super 2383 578) 1980

### Viitteet
Piz Gloria

**Piz Gloria** on Sveitsissä, 2&nbsp;970 metriä korkean Schilthornvuoren huipulla sijaitseva ravintola. Vuori sijaitsee Lauterbrunnenissa, Mürrenin kylän länsipuolella. Vuorelle on köysirata-junayhteys Lauterbrunnenista, Mürrenin kautta, yhteensä neljässä osassa. Ravintola on otettu käyttöön vuonna 1969, ja se tuli tunnetuksi James Bond -elokuvasta *[[Hänen majesteettinsa salaisessa palveluksessa]]*. Valmistuvan ravintolan sai kuvausryhmä sillä ehdolla käyttöönsä, että he huolehtisivat 400-paikkaisen ravintolan avajaiskuntoon kuvausten päätteeksi. Ravintola käyttää elokuvan mukanaan tuomaa julkisuutta hyväkseen markkinoinnissaan.

Ravintola on pyörivä ja se tekee täyden kierroksen 45 minuutissa.

## Lähteet

* Schilthornin ja Piz Glorian sivut
Piz Sardona

**Piz Sardona** () on vuori Glarusin Alpeilla Sveitsissä. Vuoren korkeus on 3&nbsp;056 metriä. Piz Sardona sijaitsee Glarusin ja Sankt Gallenin kantoneiden rajalla.

Piz Sardona on antanut nimensä läheiselle laaksolle, jäätikölle ja solalle. Myös vuoren lähiseuduilla sijaitsevan Unescon maailmanperintökohteen nimi ( tai *Sardona*,  tai *Glarus thrust*) juontaa juurensa alueen keskeisen vuoren nimestä.

## Lähteet
*
Geórgios Fasoulás

**Geórgios Fasoulás** (, 27. kesäkuuta 1946 – 28. lokakuuta 2002) oli kreikkalais-suomalainen arkkitehti, joka on suunnitellut muun muassa Joensuun keskustassa sijaitsevan kauppakeskus Iso Myyn, Mehtimäen jäähallin, päiväkoti Tarpojan sekä Kauppakeskus Metropolin. Arkkitehtikilpailussa, joka koski Joensuun Marjalan asunto- ja vapaa-ajan alueen aatekilpailua, hänen yhdessä arkkitehtien Heikki Hoppanian ja Antti Pihkalan kanssa tekemänsä suunnitelma lunastettiin.

Fasoulás kuoli kesken Iso Myyn suunnittelun, mutta hänen suunnitelmansa perusajatus säilyi loppuun saakka.

## Lähteet
Kehitysyhtiö

**Kehitysyhtiöt** (myös **kehittämisyhtiöt** tai **elinkeinoyhtiöt**) ovat yhden tai useamman henkilön tai oikeushenkilön perustamia yhteenliittymiä alueellisen yritystoiminnan edistämiseksi. Ne toimivat teollisuuden ja palveluelinkeinojen taloudellisen edun saavuttamiseksi sijoittamalla riskipääomaa yritykseen tai niiden osakkeisiin. Kehitysyhtiöt tarjoavat konsulttipalveluja sekä usein osallistuvat yrityksen hallintoon tietyn määräajan.

Kehitysyhtiöt tavoittelevat saamaan sijoituksensa takaisin mahdollisten tuottojen kera ja käyttää ne uusiin kohteisiin. Ne voivat harjoittaa myös muuta paikallista elinkeinoelämää vahvistavaa toimintaa. Kiinteistösijoitusyhtiöt ja pienet luonnollisten henkilöiden perustamat arvopaperisijoitusyhtiöt eivät ole kehitysyhtiöitä.

Kehitysyhtiöiden tarjoamia palveluita voivat olla esim:
* yritysten perustamisneuvonta
* yrityshautomot ja uusyrityskeskukset
* yritysten kehittämis- ja rahoituspalvelut
* kansainvälistymispalvelut yrityksille
* alueen elinkeinopolitiikan koordinointi

Kehitysyhtiöt mielletään usein toiminnaltaan nopeammiksi ja joustavammiksi kuin kuntahallinnon organisaatiot.

Kehitysyhtiöiksi on kutsuttu myös kahta 1980-luvun kasinotalouteen osallistunutta pörssiyhtiötä Sponsor ja Spontel.

## Lähteet